ترکیه, هالند نینگ ترک وزیر لرنی اوشبو اولکه گه باریشی گه مانع بولگن لیگی و تینچ لیک سیور بیر شکلده مظاهره قیلگن ترک تبعه لری گه قرشی یمان رویه قیلگن لیگی سببلی خودی منه شوو اولکه گه ایککی دیپلماتیک یادداشت بیردی.
هالند نینگ انقره ده گی شارژافیری, بوگون ایرته لب اوچینچی مراتبه ترکیه جمهوریتی تشقی ایش لر وزیرلیگی گه چقیریلدی.
اونگه بیریلگن ایلک دیپلماتیک یادداشتده, ترکیه جمهوریتی عایله و اجتماعی سیاست لر وزیری فاطمه سایان قایا و اونینگ بیلن بیرگه کیتگن هیئت اعضا لری گه قره ته هالند نینگ قیلگن رویه سی نینگ خلق ارا قاعده لر گه ضد ایکن لیگی بیلدیریلرایکن, ویانا کیلیشوی نینگ اخلال ایتیلگن لیگی معلوم قیلیندی.
عینی دمده یادداشتده, تضمینات حقی نینگ موجود ایکن لیگی بیلدیریلرایکن, ترک وزیر لر و تبعه لری گه قره تیلگن اوشبو اخلال لرنینگ تیکشیریلیشی, اخلال نینگ عامل لری حقیده عدلی, اداری و جزائی تحریم لرنینگ تطبیق ایتیلیشی و نتیجه سی نینگ تشقی ایشلر وزیرلیگی گه بیلدیریلیشی طلب ایتیلدی.
ایککینچی دیپلماتیک یادداشت ایسه, هالند پولیسی نینگ روتردام باش قونسلگرلیگی نینگ اونگیده توپلنگن ترک لر گه قره تیلگن یمان رویه سی باره سیده ایدی.
هالند رهبریتی, شنبه کونی, ترکیه جمهوریتی تشقی ایش لر وزیری مولود چاووش اوغلی نینگ طیاره سی نینگ قونیشی گه اجازت بیرمس ایکن, عایله و اجتماعی سیاست لر وزیری فاطمه بیتول سایان قایا نینگ ترکیه نینگ روتردام باش قونسلگرلیگی گه باریشی گه اجازت بیرمه گن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
